66                     GESTA FRANCORVM
15 fuit Tancredus, Marchisi films, cum sua gente; in sexta
etenim fuit vir sapiens Boamundus cum sua militia.
Episcopi nostri et presbyteri et clerici ac monachi.sacris
vestibus induti nobiscum exierunt cum crucibus, orantes
et depraecantes Dominum, vt nos saluos faceret et
20 custodiret et ab omnibus malis eriperet. Alii stabant
super murum portae, tenentes sacras cruces in manibus
suis, signando et benedicendo nos. Ita nos ordinati et
signo crucis protecti, exiuimus per portam quae est
ante Machomariam. Postquam Curbaram vidit Fran-
25 corum acies, tam pulcre ordinatas, exire vnam post
aliani, dixit: ' Sinite eos exire, vt melius eos habeamus
in pot estate nostra/ Postquam vero fuerunt foris de
vrbe viditque Curbaram ingentem Francorum gentem,
valde timuit, Mox mandauit suo ammiralio, qui omnia
30 habebat in custodia, vt si ille videret ignem accensum in
capite hostis, protinus praeconari faceret omnem exer-
citum redire, sciens Turcos amisisse beHum, Continue
Curbaram coepit paulatim redire retro contra mon-
taneam, nostrique paulatim persequebantur illos. Deni-
35 que diuisi sunt Turci:   vna pars iuit contra mare, etu
alii steterunt illic, putantes nostros includere inter se.
Videntes hoc nostri, fecerunt similiter.   Illic fuit ordinata/
acies septena ex acie ducis Godefridi et comitis Nort-
manniae, et caput illius fuit comes Reinaldus.   Hanc
miserunt obuiam Turcis, qui veniebant a mari.   Turci
autem praeliati sunt cum illis et sagittando multos occi-
derunt ex nostris.   Aliae autem turmae ordinatae sunt a

